**Benidorm** é un concello da provincia de Alacant (Comunidade Valenciana), situado na costa mediterránea, ao sueste da Península Ibérica. Está a 40 km da capital da provincia, Alacant.

Segundo datos de 2005, tiña 67.492 habitantes, aínda que se calcula unha poboación aproximada de 100.000 habitantes durante a meirande parte do ano debido ó gran número de estranxeiros non censados[]. Benidorm é unha cidade eminentemente turística grazas ao seu clima e temperaturas medias, que varían ó longo do ano entre os 12 °C no inverno e os 28 °C ós que se chega no verán.

O atractivo de Benidorm baséase nas súas tres praias con bandeira azul. Estas tres praias son: Llevant, Ponent e El Mal Pas. Benidorm é tamén coñecida por ter un animado e variado ambiente nocturno.

Demografía e urbanismo
----------------------

Benidorm experimentou nos últimos anos unha transformación urbanística extraordinaria, que fixo que a súa poboación pasara dos 5000 habitantes a finais da década dos 50, ata chegar á cifra actual.

Por outra banda, Benidorm é a localidade con máis rañaceos por habitante do mundo e a segunda en relación ó número deles por metro cadrado, despois de Manhattan. Un dos maiores edificios de España, o Gran Hotel Bali, que ademais é o hotel máis alto de Europa, atópase en Benidorm. Tamén deu comezo a construción do edifico residencial máis alto de Europa (200 m).


|  |
| --- |
| **Evolución da poboación desde 1857 ata 2008**
 |
| **1857** | **1887** | **1910** | **1930** | **1950** | **1960** | **1970** | **1981** | **1991** | **1996** | **2001** | **2008**
 |
| 3720 | 3181 | 3498 | 3113 | 2726 | 6259 | 12.124 | 25.544 | 42.442 | 50.040 | 51.873 | 70.280 |

Historia
--------

No termo municipal atópanse restos iberos e romanos. Parece ser que no momento da Reconquista había unha alquería árabe na *Partida de Lliriets*; de calquera xeito, a poboación sería de pouca importancia. O nome de Benidorm aparece por vez primeira no *Llibre del Feyts* de Xaime I de Aragón, que conquistou esta parte da provincia de Alacant no ano 1245. As terras de Benidorm, e a meirande parte do resto da bisbarra, foron outorgadas ó almirante Bernat de Sarriá. Este importante señor feudal pode considerarse o verdadeiro fundador da cidade, ó outorgar *Carta Puebla* a Benidorm o 8 de maio de 1325, creando o castelo e a vila. A función deste documento era marcar os límites do termo da nova poboación (que se separou así administrativamente da baronía de Polop), e tamén intentar atraer o estabelecemento exclusivo de familias cristiás. Estratexicamente, a orixe da vila debeuse ó medo imperante naquel tempo ó superior número de mouriscos existentes na zona, e as posibles alianzas destes cos seus irmáns de relixión no Reino de Granada e no norte de África.

En 1335 o señor territorial é o Infante Pedro de Aragón e de Anjou, seguido polo seu fillo Afonso de Aragón e de Foix. Posteriormente, Benidorm pasou a mans dos condes de Dénia, volveu á coroa, e finalmente vendeuse ó nobre Ruy Díaz de Mendoza, debido as dificultades financeiras do monarca con motivo de conflitos bélicos que lle obrigaron a desprenderse de moitos dos seus señoríos. 

Vista de Benidorm
A poboación sufriu dous terribles ataques piratas berberiscos, o primeiro en 1410 e o segundo en 1448, que asolaron a vila e o castelo. En concreto, no ataque de 1448, os piratas leváronse escravizados a meirande parte dos habitantes de Benidorm, coa resultante despoboación

No século XVI ampliouse e reparouse o castelo, pero a vila urbana, que volvera a pertencer á baronía de Polop, atopábase case completamente despoboada.

A mellora das construcións defensivas e o establecemento, a partir de 1666, dunha canle que podía achegar auga desde o interior da bisbarra permitiron atraer novos poboadores ó lugar. En 1701, por iniciativa aristocrática, outorgouse unha nova Carta de poboación á vila, que volveu ser municipalidade independente.

En 1715 Bendidorm contaba cuns 216 veciños, cifra que aumentou a 2700 a finais do século XVIII. Esta forte expansión demográfica púidose realizar grazas, esencialmente, a unha importante actividade pesqueira baseada na pesca con almadraba (pesca de atúns durante a súa viaxe de migración, mediante dun cerco de redes), na que os seus habitantes se especializaron.

Na guerra da Independencia española, as tropas napoleónicas profanaron o cemiterio e destruíron o castelo.

Durante o século XIX continuou o crecemento e comezaron tímidas aventuras turísticas como a inauguración do *Balneario de la Virgen del Sufragio*. Aínda que nos anos posteriores melloraron as comunicacións con Alacant e con Madrid, os demais sectores económicos non estaban pasando polo seu mellor momento, a mariña mercante entraba en crise pola perda das últimas colonias españolas de ultramar en 1898 (Cuba, Porto Rico e Filipinas) e pouco despois o "boom" da agricultura da vide (viño e uvas pasas) arruinouse coa chegada dun parasito da vide a comezos do século XX. Esta desaceleración económica foi unida a unha certa emigración a Cuba, ó barrio marítimo de Barcelona e á costa de Cádiz.

Durante estes anos, produciuse a ampliación do porto e, en 1925, a construción dos primeiros chalés na praia de Llevant. Trala Guerra civil española, pouco a pouco fóronse recuperando as actividades socioeconómicas, coa pesca como ramo produtivo máis destacado. Foi na década dos 50 cando se deron os primeiros pasos para producir unha verdadeira transformación: por unha banda, en 1952, pechouse por baixo rendemento nas capturas a almadraba máis importante, algo traumático para moitas familias. Ó mesmo tempo, en 1956, o Concello aprobaba o ordenamento urbanístico da vila para crear unha cidade concibida para o lecer turístico baseada en rúas ben trazadas e amplas avenidas seguindo a configuración das praias. A partir dese momento, produciuse un forte desprazamento das actividades tradicionais (pesca e agricultura) ó sector servizos orixinado polo turismo, que se converteu na base da prosperidade da cidade. O turismo español comezou a compartir o espazo cos visitantes doutras partes de Europa, primeiro chegados cos seus vehículos e máis adiante, coa apertura do aeroporto de L'Altet en 1967, cun importante número de estranxeiros chegados en voos charter. Actualmente, Benidorm é unha das primeiras cidades turísticas de toda a costa mediterránea.

Balcón del Mediterráneo

Festas e celebracións
---------------------

Benidorm é unha cidade na que as festas adquiren un especial protagonismo. As festas patronais, en honor á virxe do Sufraxio e San Xaime Apóstolo, xunto con numerosas celebracións ó longo de todo o ano, son un atractivo importante para aqueles que a visitan. Teñen comezo en novembro, de sábado a martes a partir do segundo domingo do mes. Tamén se celebran Fallas, en marzo, Fogueiras de San Xoán en xuño e, en outubro, a festa de Mouros e cristiáns.

Un dos acontecementos máis coñecidos da cidade foi a celebración anual, entre 1954 e 2006, do Festival Internacional da Canción de Benidorm.

Parques temáticos e de atraccións
---------------------------------

Dentro da grande oferta de lecer de Benidorm, destacan os seus parques temáticos e de atraccións:

* Terra Mítica: un dos grandes parques temáticos de España, está inspirado nas distintas civilizacións que habitaron o Mediterráneo.
* Aqualandia: atraccións de auga (escorregadoiros, rápidos...).
* Mundomar: parque de observación de animais.

Véxase tamén
------------

* Lista de rañaceos en Benidorm

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Benidorm*** |

* Sitio oficial do concelloArquivado 22 de febreiro de 2011 en Wayback Machine. *(en castelán)*

| * v
* c
* e
Comunidade Valenciana Comunidade Valenciana  ·  Concellos da provincia de Alacant |
| --- |
| 
* Adsubia
* Agost
* Agres
* Aigües
* Alacant
* Albatera
* Alcalalí
* Alcocer de Planes
* Alcoleja
* Alcoi
* Alfafara
* L'Alfàs del Pi
* Algorfa
* Algueña
* Almoradí
* Almudaina
* L'Alqueria d'Asnar
* Altea
* Aspe
* Balones
* Banyeres de Mariola
* Benasau
* Beneixama
* Benejúzar
* Benferri
* Beniarbeig
* Beniardá
* Beniarrés
* Benidoleig
* Benidorm
* Benifallim
* Benifato
* Benigembla
* Benijófar
* Benilloba
* Benillup
* Benimantell
* Benimarfull
* Benimassot
* Benimeli
* Benissa
* Biar
* Bigastro
* Bolulla
* Busot
* Callosa d'en Sarrià
* Callosa de Segura
* Calp
* El Camp de la Mirra
* El Campello
* Castalla
* Castell de Castells
* El Castell de Guadalest
* Catral
* Cañada
* Cocentaina
* Confrides
* Cox
* Crevillent
* Daya Nueva
* Daya Vieja
* Dolores
* Dénia
* Elda
* Elx
* Facheca
* Famorca
* Finestrat
* El Fondó de les Neus
* Formentera del Segura
* Gaianes
* Gata de Gorgos
* Gorga
* Granja de Rocamora
* Guardamar del Segura
* Hondón de los Frailes
* Ibi
* Jacarilla
* Llíber
* Millena
* Monforte del Cid
* Monòver
* Los Montesinos
* Murla
* Muro de Alcoy
* Mutxamel
* Novelda
* La Nucia
* Ondara
* Onil
* Orba
* Orihuela
* L'Orxa
* Orxeta
* Parcent
* Pedreguer
* Pego
* Penàguila
* Petrer
* Pilar de la Horadada
* El Pinós
* Planes
* El Poble Nou de Benitatxell
* Els Poblets
* Polop
* Quatretondeta
* Rafal
* El Ràfol d'Almúnia
* Redován
* Relleu
* Rojales
* La Romana
* Sagra
* Salinas
* San Fulgencio
* San Isidro
* San Miguel de Salinas
* Sanet y Negrals
* Sant Joan d'Alacant
* Sant Vicent del Raspeig
* Santa Pola
* Sax
* Sella
* Senija
* Tàrbena  · Teulada
* Tibi
* Tollos
* Tormos
* La Torre de les Maçanes
* Torrevieja
* La Vall d'Alcalà
* La Vall d'Ebo
* Vall de Gallinera
* La Vall de Laguar
* El Verger
* La Vila Joiosa
* Villena
* Xàbia
* Xaló
* Xixona

 |  |

|  |  |
| --- | --- |
| Control de autoridades | 
* Wd: Q487981
* WorldCat
* VIAF: 236335173
* código INE: 03031
* GEC: 0009184
* GeoNames: 6355407
* GND: 4005502-4
* LCCN: n86120776
* MusicBrainz: ID
* NKC: xx0115738
* OSM: 341148
* TGN: 1061837

 |